మీ బాస్ మీ నోరు మూసేస్తున్నారురాఫెల్ జెట్ ధర ఎంత?.. ట్విట్టర్లో రక్షణమంత్రిపై రాహుల్ దాడిన్యూఢిల్లీ, నవంబరు 18: రాఫెల్ యుద్ధ విమానాల కొనుగోలు ఒప్పందంపై కాంగ్రెస్, బీజేపీ మధ్య విమర్శలదాడి పెరిగింది. ఈ ఒప్పందంపై కాంగ్రెస్ ‘సిగ్గుమాలిన, నిరాధార’ ఆరోపణలు చేస్తోందన్న రక్షణమంత్రి నిర్మలా సీతారామన్ శుక్రవారం నాటి విమర్శలను కాంగ్రెస్ ఉపాధ్యక్షుడు రాహుల్గాంధీ శనివారం ట్విట్టర్ వేదికగా తిప్పికొట్టారు. నిర్మల వాడిన పదాలనే మళ్లీ ప్రయోగిస్తూ ‘రక్షణ మంత్రిగారూ.. మీ బాస్ మీ నోరు మూసేయడమే సిగ్గుపడాల్సిన విషయం’ అంటూ మోదీని సైతం విమర్శించారు. ‘‘ఒక్కో రాఫెల్ యుద్ధ విమాన అంతిమ ధర ఎంత? పారిస్లో కొనుగోలు ప్రకటన చేసే ముందు ప్రధాని రక్షణ వ్యవహారాల కేబినెట్ కమిటీ(సీసీఎస్) అనుమతి తీసుకున్నారా? అనుభవమున్న హిందుస్థాన్ ఏరోనాటిక్స్ లిమిటెడ్(హెచ్ఏఎల్)ను పట్టించుకోకుండా రక్షణ వ్యవహారాల్లో అనుభవం లేని ‘ఏఏ’ ర్యాంక్ ఉన్న వాణిజ్య సంస్థతో ఒప్పందం ఎందుకు చేసుకుంటున్నారు?’’ అని రాహుల్ ప్రశ్నించారు. రాఫెల్ యుద్ధ విమానాల కొనుగోలులో అవకతవకలు జరిగాయంటూ మోదీ ప్రభుత్వంపై కాంగ్రెస్ పార్టీ ఇటీవల ఆరోపణలు చేసిన నేపథ్యంలో రాహుల్ ఈ ట్వీట్ చేశారు. 126 రాఫెల్ విమానాలను 10.2 బిలియన్ డాలర్లకు కొనుగోలు చేసేలా యూపీఏ హయాంలోనే చర్చలు జరిగాయి. అయితే, సాంకేతిక బదలాయింపూ లేకుండానే 36 విమానాలను 8.7 బిలియన్ డాలర్లకు సరఫరా చేసేలా ప్రస్తుత ప్రభుత్వం కాంట్రాక్టు అప్పగించిందని కాంగ్రెస్ ఆరోపించింది. విమానాల విడిభాగాలు తయారు చేసే ఫ్రాన్స్కు చెందిన ‘దస్సాల్ట్ ఏవియేషన్’  కంపెనీతో అనిల్ అంబానీకి చెందిన రిలయన్స్ డిఫెన్స్ లిమిటెడ్ సంస్థ గతేడాది ఒప్పందం చేసుకుంది. ఈ నేపథ్యంలో ‘మిత్రులకు’ మేలు చేసేలా మోదీ ప్రభుత్వం వ్యవహరిస్తోందని కాంగ్రెస్ విమర్శిస్తోంది. కాగా, రాఫెల్ ఫైటర్ జెట్స్ కొనుగోలు ఒప్పందంపై యూపీఏ ప్రభుత్వం పదేళ్లు నిర్ణయం తీసుకోకపోవడాన్ని రక్షణమంత్రి నిర్మలా సీతారామన్ విమర్శించారు.
mee bas mee noru musestunnaruraphela jett dhara entha?.. twitterlo rakshanamantripai rahul daadinyuudillii, navambaru 18: rafel yuddha vimaanaala konugolu oppandampai congress, bgfa madhya vimarsaladaadi perigindi. ee oppandampai congress ‘siggumaalina, niraadhaara’ aaropanalu chestondanna rakshanamantri nirmala seetaraman sukravaaram naati vimarsalanu congress upaadhyakshudu rahulgandhi sanivaaram twitter vedikagaa tippikottaaru. nirmala vaadina padaalane malli prayogistuu ‘rakshana mantrigaaruu.. mee bas mee noru mooseyadame siggupadaalsina vishayam’ antuu modeeni saitam vimarsinchaaru. ‘‘okko rafel yuddha vimana antima dhara entha? paarislo konugolu prakatana chese mundu pradhaani rakshana vyavahaaraala kabinet commity(ccs) anumati teesukunnara? anubhavamunna hindusthan aeronatics limited(hechal)nu pattinchukokunda rakshana vyavahaaraallo anubhavam laeni ‘ae’ rank unna vaanijya samsthatho oppandam enduku chesukuntunnaru?’’ ani rahul prasninchaaru. rafel yuddha vimaanaala konugolulo avakatavakalu jarigaayantuu modii prabhutvampai congress party iteevala aaropanalu chesina nepathyamlo rahul ee tweet chesaru. 126 rafel vimaanaalanu 10.2 billian daalarlaku konugolu chesela upa hayamlone charchalu jarigai. ayithe, saanketika badalaayimpuu lekundane 36 vimaanaalanu 8.7 billian daalarlaku sarafara chesela prastuta prabhutvam contractu appaginchindani congress aaropinchindi. vimaanaala vidibhaagaalu tayaaru chese fraansku chendina ‘dassalt aviation’  kampeneetho anil ambaniki chendina relions defens limited samstha gatedadi oppandam chesukundi. ee nepathyamlo ‘mitrulaku’ melu chesela modii prabhutvam vyavaharistondani congress vimarsistondi. kaga, rafel fiter jets konugolu oppandampai upa prabhutvam padellu nirnayam teesukokapovadaanni rakshanamantri nirmala seetaraman vimarsinchaaru.